recursal/SuperWikiNEXT-32B huggingface dataset:
வடிவவியலில் **நெப்போலியன் தேற்றம்** என்பது ஒரு முக்கோணத்தின் ஒவ்வொரு பக்கத்தின் மீதும் உள்நோக்கியோ வெளி நோக்கியோ சமபக்க முக்கோணங்களை வரைந்தால், அவற்றின் நடுப்புள்ளிகளும் ஒரு சமபக்க முக்கோணத்தை உருவாக்கும். அப்படி உருவாக்கிய சமபக்க முக்கோணம், நெப்போலியன் முக்கோணம் (உள், வெளி ஆகிய இரண்டும்) என்று அழைக்கப்படுகின்றது.

இத்தேற்றம் நெப்போலியன் (1769–1821) பெயரில் வழங்கப்பட்டாலும், இரதர்போர்டு என்பார் 1825 இல், நெப்போலியன் இறந்து நான்கு ஆண்டுகளில் வெளியிட்ட, "த லேடீசு டையரி" (The Ladies' Diary) என்னும் வெளியீட்டில் வந்திருந்ததே முதல் அறிவிப்பாக இருக்கலாம் என்னும் கருத்து நிலவுகின்றது.

நிறுவல்
-------

இது எளிதான விளக்கம் அன்று எனினும் இப்படிச் செல்கின்றது இவ்விளக்கம்: முக்கோணம் LMN என்பது சமபக்க முக்கோணம் என்று அறிய, முதலில் MN என்பது மணிகாட்டி நகரும் திசையில் 30°, A -யைச்சுற்றி நகர்ந்தால் CZ ஆக மாறும், அதே நேரம் அதே மையத்திலிருந்து √*3* விகிதம் நீட்டமுறும் "ஒத்தவகை மாற்றம்" (Homothety or Homothetic transformation) கொள்ளும்; அடுத்து LN என்பதும் மணிகாட்டிக்கு எதிர்த்திசையில் B -யைச் சுற்றி 30° சுழற்றினால் CZ ஆக மாறும், அதே நேரம் அதே மையத்திலிருந்து √*3* விகிதம் நீட்டமுறும் "ஒத்தவகை மாற்றம்" கொள்ளும். இவற்றின் சுழற்சி ஒற்றுமையில் இருந்து A(√*3*,-30°), B(√*3*,30°). என்பதை உணரலாம். இதிலிருந்து MN = LN என்றும், அவற்றின் இடையே உள்ள கோணம் 60° என்றும் அறியலாம்.

ஆள்கூறு வடிவவியல் வழி, LMN முக்கோணத்தின் ஒவ்வொரு பக்கத்தின் நீளமும் கீழ்க்காணும் கணிக்கோவையால் (கணிச்சரத்தால்) குறிக்கலாம்: 

{\displaystyle {\sqrt {{a^{2}+b^{2}+c^{2} \over 6}+{{\sqrt {(a+b+c)(a+b-c)(a-b+c)(-a+b+c)}} \over {2{\sqrt {3}}}}}}}
இதற்கு முக்கோணவியல் வழியும் ஒரு நிறுவல் உள்ளது.

உசாத்துணை
---------

1. ↑
2. ↑  See *Napoleon's Theorem via Two Rotations* on the *Napoleon's Theorem and Generalizations* webpage (reference below)
3. 1 2  "Napoleon's Theorem". *MathPages.com*.

வெளியிணைப்புகள்
---------------

* Napoleon's Theorem and Generalizations
* To see the construction
* Napoleon's Theorem by Jay Warendorff, The Wolfram Demonstrations Project.
* Weisstein, Eric W. "Napoleon's Theorem", *MathWorld*.
* Weisstein, Eric W. "Spiral Similarity", *MathWorld*.
* Napoleon's Theorem and some generalizations, variations & converses at Dynamic Geometry Sketches
* Napoleon's Theorem, Two Simple Proofs
**தேசிய பயறுவகை ஆராய்ச்சி மையம், வம்பன்** (*National Pulses Research Centre, Vamban*) இந்தியாவின் தமிழ்நாடு மாநிலம் புதுக்கோட்டை மாவட்டம் திருவரங்குளம் ஒன்றியத்தில் வம்பன் என்ற ஊரில் அமைந்துள்ளது.

அமைவிடம்
--------

மாவட்ட தலைநகரான புதுக்கோட்டையிலிருந்து 12 கி.மீ. தொலைவில் பட்டுக்கோட்டை சாலையில் வம்பன் என்ற கிராமத்தில் அமைந்துள்ளது. இந்த மையம் 123.46 எக்க்டர் பரப்பளவு கொண்டது. 79.47 எக்டர் மரம் சார்ந்த வகையாகவும் 2.27 எக்டர் ஆண்டுப்பயிர் வேளாண்மையாகவும் 6.68 எக்டர் சாலையாகவும் 4.04, எக்டர் கட்டிடமாகவும் இப்பரப்பளவில் அமைந்துள்ளது. இந்தப் பகுதியில் சராசரி அதிகபட்ச வெப்பநிலை 37.8 செல்சியசும்; குறைந்த அளவு 20.7 செல்சியசும் ஆகும். ஆண்டு மழையளவு 881 மில்லி மீட்டராக உள்ளது.

வரலாறு
------

தேசிய பயறுவகை ஆராய்ச்சி மையம் தமிழ்நாடு வேளாண்மை பல்கலைக்கழகத்தின் கீழ் 1979ஆம் ஆண்டு வம்பனில் தொடங்கப்பட்டது. இது தமிழகத்தின் முதன்மையான பயறுவகை ஆராய்ச்சி மையம் ஆகும். அகில இந்திய அளவில் பயறுவகை ஆராய்ச்சி திட்டம் ஒன்று என இந்திய ஒருங்கிணைப்பு வேளாண்மை ஆராய்ச்சி மையக்குழு தேர்ந்தெடுத்து உள்ளது. தேசிய பயறுவகை ஆராய்ச்சி மையம், வம்பன் பயறுவகைப் பயிர்களில் பல உளுந்து இரகங்கள் வெளியிடப்பட்டுள்ளது.

செயல்பாடுகள்
------------

* நோய் தாக்குதலின்றி அதிக மகசூல் தரும் பயறுவகைகள் கண்டறிதல்
* இயற்கை மற்றும் தொழில்நுட்ப வழியாக பயறுவகைகள் வகைகளை மேம்படுத்துதல்
* புதிய வகை பயறுகளை கண்டுபிடித்தல் (13 வகையான பயறுவகைகள் இங்கு கண்டுபிடிக்கப்பட்டுள்ளது)
* பயிர் வேளாண்மைக்கு தொழில் நுட்ப உதவிகள்-சார்ந்த உரங்களும் கண்டறியப்பட்டுள்ளது.
* விதைகள் பதப்படுத்தும் தொழில் பயிற்சி மையம்
* பழங்கள் உற்பத்தி
* பயறுவகை ஆராய்ச்சி
* மண் பரிசோதனை

மேற்கோள்கள்
-----------

1. ↑  "National Pulses Research Centre Pudukkottai". *www.indiascienceandtechnology.gov.in*. 2022-07-09 அன்று பார்க்கப்பட்டது.
2. ↑  "உளுந்து, தட்டைப்பயறு, பாசிப்பயறு, துவரை... பயறு வகைகளின் பிதாமகன் வம்பன் ஆராய்ச்சி நிலையம்!". ஆனந்த விகடன்.. பார்த்த நாள்: 31 December 2022.
தொல்காப்பியர் 20 வகை வண்ணங்களைக் குறிப்பிடுகிறார். யாப்பருங்கலம் என்னும் நூலின் விருத்தியுரையில் பாடல்களில் காணப்படும் வண்ணங்கள் மேற்கோள் பாடல்களுடன் விளக்கப்பட்டுள்ளன.

வண்ணம் - எடுத்துக்காட்டுடன்
---------------------------

### 1

உயிர் மிக்கு வந்த வண்ணம்

> 
> ஐயாவோ ஐயாவோ எய்யாயோ எய்யாயோ
> கையாயோ ஐய களிறு
> ஐயா! களிற்றை எய்யமாட்டாயா
> 

### 2

மெய் மிக்கு வந்த வண்ணம்

> 
> பற்றுக பற்றற்றான் பற்றினை அப்பற்றைப்
> பற்றுக பற்று விடற்கு
> 

### 3

உயிர்மெய் மிக்கு வந்த வண்ணம்

> 
> படைகுடி கூழ்அமைச்சு நட்புஅறன் ஆறும்
> உடையான் அரசருள் ஏறு
> 

### 4

குறிலெழுத்து மிக்கு வந்த வண்ணம்

> 
> கற்க கசடறக் கற்பவை கற்றபின்
> நிற்க அதற்குத் தக
> 

### 5

நெடில் எழுத்து மிக்கு வந்த வண்ணம்

> 
> யாகாவார் ஆயினும் நாகாக்க காவாக்கால்
> சோகாப்பர் சொல் இழுக்குப் பட்டு
> 

### 6

அளபெடை பெற்று வந்த வண்ணம் 

> 
> ஏஎர் சிதைய அழாஅல் எலாஅநின்
> சேயரி சிந்திய கண்
> 

### 7

> 
> வல்லினம் மிக்கு வந்த வண்ணம்
> தெறுக தெறுக தெறுபகை தெற்றால்
> பெறுக பெறுக பிறப்பு
> 

### 8

மெல்லெழுத்து மிக்கு வந்த வண்ணம்

> 
> மணிநீரும் மண்ணும் மலையும் அணிநிழல்
> காடும் உடையது அரண்
> 

### 9

இடையெழுத்து மிக்கு வந்த வண்ணம்

> 
> வயல்உழுவார் வாழ்வாருள் வாழ்வார் அயல்உழுவார்
> வாழ்வாருள் வாழா தவர்
> 

### 10

குற்றியலுகரம் மிக்கு வந்த வண்ணம்

> 
> குருத்துக் குறைத்துக் கொணர்ந்து நமது
> கருப்புச் செறுப்புப் பரப்பு
> கரும்பின் குருத்தை வெட்டி எறிந்துவிட்டு
> வயலில் பரப்பு
> 

### 11

குற்றியலிகரம் வந்த வண்ணம்

> 
> குழலினி தியாழினி தென்பதம் மக்கள்
> மழலைச்சொல் கேளாத வர்
> 

> 
> சிலையன் செழுந்தழையன் சென்மியா என்று
> மலையகலான் மாடே வரும்
> 

 அவன் தழையாடையுடன் வருகிறான்

### 12

ஆய்த வண்ணம்

> 
> அஃகி அகன்ற அறிவென்னாம் யார்மாட்டும்
> வெஃகி வெறிய செயின்
> 

### 13

ஐகாரக்குறுக்க வண்ணம்

> 
> படுமழைத் தண்மலை வெற்பன் உறையும்
> நெடுந்தகையைக் கண்டதாம் நாள்
> வெற்பனை ஒருநாள் பார்த்தேன்
> 

### 14

ஔகாரக் குறுக்க வண்ணம்

> 
> நௌவிமான் நோக்கினார் அவ்வாய் மணிமுறுவல்
> வௌவாதார் கௌவை இலர் 
> 

> 
> ஔவித் தழுக்கா றுடையானைச் செய்யவள்
> தௌவையைக் காட்டி விடும்
> 

### 15

மகரக் குறுக்க வண்ணம்

> 
> தம்பொருள் என்பதம் மக்கள் அவர்பொருள்
> தம்தம் வினையான் வரும்
> 

> 
> தாம்வீழ்வார் தம்வீழப் பெறவர் பெற்றாரே
> காமத்துக் காழில் கனி 
>

மேற்கோள்
--------

1. ↑  அமிதசாகரனார் இயற்றிய யாப்பருங்கலம் - பழைய விருத்தி உரை - வித்துவான் மே. வீ. வேணுகோபாலப் பிள்ளை பதிப்பு - சென்னை அரசு அச்சகம் - 1960 - பக்கம் 23, 24
2. ↑  அவள் முறுவலை பெற்றால் அலர் தூற்றுவர் பெறாதவர்க்கு அலர் இல்லை
3. ↑  நான் விரும்பியவர் என்னை விரும்பினால் காமம் என்னும் பழத்தை விதை இல்லாமல் பெறலாம்
**கோ. தனசேகரன்** (பிறப்பு: சூன் 27 1958) மலேசியாவில் எழுத்தாளர்களுள் ஒருவராவார். 'கோவதன்' எனும் புனைப்பெயரில் எழுதிவரும் இவர் மாற்று மருத்துவம்; இயற்கை மருத்துவருமாவார். மற்றும் பினாங்கு தமிழ் எழுத்தாளர் சங்கத்திலும் செபராங் பிறை எழுத்தாளர் வாசகர் இயக்கத்திலும் பல பொறுப்புகளை வகித்துள்ளார்.

எழுத்துத் துறை ஈடுபாடு
----------------------

1978 தொடக்கம் இவர் மலேசியா தமிழ் இலக்கியத்துறையில் ஈடுபட்டுவருகின்றார். பெரும்பாலும் கவிதைகளும், மற்றும் சிறுகதைகள், கட்டுரைகளும் போன்றவற்றை எழுதி வருகின்றார். இவரின் இத்தகைய ஆக்கங்கள் மலேசியா தேசிய பத்திரிகைகளிலும், இதழ்களிலும் பிரசுரமாகியுள்ளன.

நூல்கள்
-------

* "சக்திவேல் பாமாலை" (1993)
* "பரமக்குடி அருள்மிகு முத்தால பரமேஸ்வரி அம்மன் இருபா இருபது அந்தாதி" (1993)
* "புனல்" (கவிதைத் தொகுப்பு அச்சில்)

பரிசுகளும் விருதுகளும்
----------------------

* வள்ளல் ரெனா பொற்பதக்கம் - வட மலாயா தமிழ் எழுத்தாளர் சங்க வெள்ளி விழாவில்
* முதல் பரிசு - தமிழ் எழுத்தாளர் தினக் கவிதைப் போட்டி (1998)
* முதல் பரிசு - கண்ணதாசன் விழாக் கவிதைப் போட்டி

உசாத்துணை
---------

* மலேசியத் தமிழ் எழுத்துலகம் தளத்தில் கோ. தனசேகரன் பக்கம் பரணிடப்பட்டது 2016-03-04 at the வந்தவழி இயந்திரம்
பொருளாதாரத்தில் **மாறா சராசரி செலவு** (Average Fixed Cost) என்பது உற்பத்தியின் மாறா செலவை உற்பத்தி செய்யப்பட்ட பொருட்களின் எண்ணிக்கையால் வகுக்க கிடைப்பதாகும். உற்பத்தி செய்யப்பட்ட பொருட்களின் அளவு எந்த அளவாக இருந்தாலும் மாறா செலவுகள் ஒரு குறிப்பிட்ட நிலையான அளவின் படியே நிர்ணயிக்கப்படும்.

{\displaystyle AFC={\frac {FC}{Q}}.}
சராசரி மாறா செலவு என்பது ஓர் அலகு வெளியீட்டிற்கு செய்யப்படும் நிலையான செலவு ஆகும். உற்பத்தி செய்யப்பட்ட அலகுகளின் மொத்த எண்ணிக்கை அதிகரிக்கும்போது சராசரி மாறா செலவு குறைகிறது, ஏனெனில் அதே அளவு நிலையான செலவுகள் அதிக எண்ணிக்கையிலான அலகுகள் வெளியீட்டில் பரவுகின்றன.
மாறுபடும் சராசரி செலவுடன், மாறா சராசரி செலவைக் கூட்டும் போது அப்பொருள் உற்பத்திக்கான சராசரி மொத்த செலவு கிடைக்கும்.

{\displaystyle ATC=AVC+AFC}

உதாரணம்
-------

ஓர் ஆடை தயாரிப்பு நிறுவனம் ஆடைகளை உற்பத்தி செய்கிறது என்று வைத்துக் கொள்வோம். உற்பத்தியின் அளவு 5 சட்டைகளிலிருந்து 10 சட்டைகளுக்கு மாறுபடும் போது, நிலையான செலவு 30 டாலர்களாக இருக்கும். இந்த நிகழ்வில் 5 சட்டைகளை உற்பத்தி செய்வதற்கான சராசரி நிலையான செலவை கணக்கிட 30 டாலர்களை 5 சட்டைகளால் வகுக்கிறோம். கிடைப்பது 6 டாலர்கள். வேறு வார்த்தைகளில் கூறுவதானால் 5 சட்டைகள் தயாரிக்கப்படும் போது, 30 டாலர் என நிலையான செலவு பரவி, ஒரு சட்டைக்கு 6 டாலர்கள் கிடைக்கும். இதேபோல் 10 சட்டைகளை உற்பத்தி செய்வதற்கான சராசரி நிலையான செலவு 30 டாலர்களை 10 சட்டைகளால் வகுக்க 3 டாலர்கள் என கிடைக்கும்.

 சராசரி மாறா செலவு அட்டவணையும் வரைபடமும்

மேற்கோள்கள்
-----------

1. ↑  Dorman, Peter (2014). "Production Costs and the Theory of Supply" (in en). *Microeconomics*. Springer Texts in Business and Economics. Springer, Berlin, Heidelberg. பக். 249–274. doi:10.1007/978-3-642-37434-0\_12. பன்னாட்டுத் தரப்புத்தக எண்:9783642374333. .
**மாறாக் கனவளவு செயல்முறை**  (*Isochoric process*) என்பது ஓர் மூடிய தொகுதியின் கனவளவு மாற்றமடையாது நிலையாக இருக்கையில் நிகழும் வெப்பவியக்கவியல் செயல்முறையாகும். ஓர் மாறாக் கனவளவு செயல்முறைக்கு எடுத்துக்காட்டாக அடைக்கப்பட்ட நெகிழ்வற்ற கொள்கலனில் உள்ளவற்றை சூடாக்குதல் அல்லது குளிர்விப்பதை குறிப்பாடலாம். இங்கு வெப்பவிக்கவியல் செயல்முறையாக இருப்பது வெப்பத்தினை சேர்த்தல் அல்லது நீக்கல் ஆகும், கொள்கலன் அடைக்கபட்டுள்ளமை மூடிய அமைப்பு என்பதையும் கொள்கலனின் உருமாற இயலாமை மாறாக்கனவளவினையும் காட்டுகிறது.

கணித விளக்கம்
-------------

ஓர் மாறாக் கனவளவு வெப்பவியக்கவியல் செயல்முறையில் கனவளவு மாற்றமடையாது அதாவது {\displaystyle \Delta V=0}.
இச்செயல்முறையால் கனவளவு-அமுக்க வேலை நிகழ்த்தப்படாது, ஏனென்றால் அவ்வாறான வேலை

{\displaystyle \Delta W=P\Delta V}, என்றே வரையறுக்கப்படுகிறது.
இங்கு *P* என்பது அழுத்தம். சூழலின் மீது தெகுதியினால் செய்யப்படும் வேலை நேர்மமாக இருக்குமாறு குறிவழக்கு காணப்படுகிறது.

ஒர் மீளக்கூடிய செயல்முறையில் வெப்பவியக்கவியலின் முதலாவது விதியானது தொகுதியின் உள்ஆற்றலின் மாற்றத்தை தருகிறது:

{\displaystyle dU=dQ-dW}

வேலையினை கனவளவு மாற்றத்தினால் பதிலீடு செய்ய,

{\displaystyle dU=dQ-PdV}

இச்செயல்முறையில் கனவளவு மாற்றமடைவது இல்லை. எனவே {\displaystyle dV=0}, முன்னைய சமன்பாடு தற்போது தருவது

{\displaystyle dU=dQ}

மாறாக் கனவளவிலான தன்வெப்பக்கொள்ளளவிற்கான வரையறையின் படி,

{\displaystyle C\_{v}=dU/dT},

{\displaystyle dQ=mC\_{v}dT}

இருபகுதிகளையும் தொகையிட வருவது

{\displaystyle Q=m\int \_{a}^{b}\!C\,dT.}

இங்கே C மாறாக் கனவளவிலான தன்வெப்பக்கொள்ளளவு, {\displaystyle a} என்பது ஆரம்ப வெப்பநிலை மற்றும் {\displaystyle b} என்பது இறுதி வெப்பநிலை. நாம் முடிவிற்கு வருவது:

{\displaystyle Q=mC\_{v}\Delta T\ }

கனவளவு அழுத்த வரைபடத்தில் மாறாக்கனவளவு செயல்முறை. இவ்வரைபடத்தில் அழுத்தம் அதிகரிக்கிறது, ஆனால் கனவளவு மாறாது காணப்படுகிறது.
கனவளவு அழுத்த வரைபடத்தில், மாறாக் கனவளவு செயல்முறை நிலைக்குத்துக்கோடாக இருக்கிறது. இதன் வெப்பவியக்கவியல் இணையான சம அழுத்தச் செயல்முறையானது, கிடை நேர்கோடாக இருக்கிறது.

### இலட்சிய வளிமம்

மாறாக் கனவளவு செயல்முறை இலட்சிய வளிமம் பயன்படுத்தப்படுமாயின் இலட்சிய வளிமத்தின் அளவு மாறாதிருக்கும், எனவே ஆற்றலில் ஏற்படும் அதிகரிப்பானது வெப்பநிலை, அழுத்தத்தின் உயர்விற்கு நேர்விகித சமனாயிருக்கும், எடுத்துக்காட்டாக ஒர் திடமான கொள்கலனிலுள்ள வளிமம் சூடாக்கப்படுகையில் அழுத்தமும் வெப்பநிலையும் அதிகரிக்கும் ஆனால் கனவளவு மாறாதிருக்கும்.

இலட்சிய ஒட்டோ சுழற்சி
---------------------

இலட்சிய ஒட்டோ சுழற்சியில் உள் எரி பொறியிலுள்ள காசலின் வளிம கலவை கணநேரத்தில் எரிவதாக எடுத்துக்கொண்டால் இச்சுழற்சியை மாறாக் கனவளவு செயல்முறைக்கு எடுத்துக்காட்டாக கொள்ளலாம். இங்கு உருளையிலுள்ள வளிமத்தின் வெப்பநிலையிலும் அமுக்கத்திலும் அதிகரிப்பு கனவளவு மாறாதிருக்கையில் நிகழ்கிறது.

மேலும் பார்க்க
--------------

* சம அழுத்தச் செயல்முறை

சான்றுகள்
---------

வெளி இணைப்புகள்
---------------

* பரணிடப்பட்டது 2009-12-12 at the வந்தவழி இயந்திரம்
**மாறனலங்காரம்** ஓர் அணியிலக்கண நூல். இஃது உரைதருநூல்களில் ஒன்று. இது திருக்குருகைப் பெருமாள் கவிராயர் என்பவரால் இயற்றப்பட்டது. வைணவ ஆழ்வார்களில் ஒருவராகிய நம்மாழ்வாரைத் தலைவனாகக் கொண்டு பாடப்பட்டது இந்நூல். பாண்டி நாட்டுச் சிற்றரசர் வழிவந்தவர் நம்மாழ்வார். பேரரசர்களுடைய பெயரைச் சிற்றரசர்களும் சூட்டிக்கொள்ளும் அக்கால வழக்கத்துக்கு அமைய நம்மாழ்வாரும் பாண்டிய மன்னர்களைக் குறிக்கும் *மாறன்* என்ற பெயராலும் அறியப்பட்டவர். இதனால் இப் பெயரைத் தழுவி இந்நூலுக்கு *மாறனலங்காரம்* எனப் பெயரிடப்பட்டது.

அணியிலக்கணத்தைத் தனிநூலாகச் செய்த முதல் நூல் தண்டியலங்காரம். காஞ்சிபுரத்தில் வாழ்ந்த தண்டி என்பவர் வடமொழியில் இயற்றிய அலங்கார நூலைப் பின்பற்றித் தமிழ்நூல் தண்டியலங்காரம் 12-ஆம் நூற்றாண்டில் எழுதப்பட்டது. அதன் விரிவாக மாறன் அலங்காரம் எழுதப்பட்டது. இதில் மாறன் என்னும் சொல் நம்மாழ்வாரைக் குறிக்கும்.

அமைப்பு
-------

இந்நூல் சிறப்புப் பாயிரம் தவிர்ந்த 326 பாடல்களைக் கொண்டது. இவை பொதுப் பாயிரப் பகுதியிலும், 

1. பொதுவியல்,
2. பொருளணியியல்
3. சொல்லணியியல்,
4. எச்சவியல்

எனும் நான்கு இயல்களுள் அடங்குகின்றன. இது 64 செய்யுள் அணிகள் பற்றிக் கூறுகின்றது.

மாறனலங்காரம் காட்டும் அணிகள்
----------------------------

மாறனலங்காரத்தில் 64 அணிகள் சொல்லப்படுகின்றன. எனினும் அதன் உட்பிரிவுகளைக் கணக்கிடும்போது அவை 323 அணிகளாக விரிகின்றன. 

* மாறனலங்காரம் கூறும் அணிகள் - அகரவரிசை

|  |  |  |  |
| --- | --- | --- | --- |
| 1. அசங்கதி 2
2. அதிகம் 1
3. அதிசயம் 8
4. அபநுதி 4
5. அற்புதம் 2
6. ஆசி 2
7. ஆர்வமொழி 1
8. இணை எதுகை 2
9. இலேசம் 1
10. இறைச்சிப் பொருள் 1
11. உதாத்தம் 9
12. உபாயம் 1
13. உருவகம் 26
14. உல்லேகம் 4
15. உவமை 46
16. உள்ளுறை 5
 | 1. உறுசுவை 1
2. ஏகாவளி 1
3. ஏது 24
4. ஒட்டு 6
5. ஒப்புமை 2
6. காரண மாலை 1
7. காரியமாலை 1
8. காவியதிங்கம் 1
9. சங்கரம் 1
10. சங்கீரணம் 1
11. சந்தயம் 3
12. சமாயுதம் 1
13. சமுச்சயம் 2
14. சிலேடை 18
15. சுவை 18
16. தடுமாறுத்தி 1
 | 1. தற்குணம் 1
2. தற்குறிப்பேற்றம் 2
3. தற்பவம் 1
4. தன்மை 12
5. திட்டாந்தம் 1
6. தீபகம் 18
7. நிந்தாதுதி 1
8. நிரனிறை 13
9. நெடுமொழி 1
10. பரிகரம் 4
11. பரிசங்கை 2
12. பரியாயம் 1
13. பரிவர்த்தனை 1
14. பாவிகம் 1
15. பிரத்தியனீகம் 1
16. பிரதீபம் 1
 | 1. பிறவணி 1
2. பின்வருநிலை 3
3. புகழ்வதின் இகழ்தல் 1
4. புணர்நிலை 2
5. பொருள் மொழி 1
6. மாறுபடு புகழ்நிலை 1
7. முன்னவிலக்கு 21
8. வகைமுதலடுக்கு 1
9. விசேடம் 6
10. விதர்சன் 2
11. விநோத்தி 1
12. விபாவணை 4
13. விரோதம் 7
14. விற்பூட்டு 1
15. வேற்றுப்பொருள் வைப்பு 8
16. வேற்றுமை 5
 |

கருவிநூல்
---------

* மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, பாகம் 2, 2005
* இளங்குமரன், இரா. இலக்கண வரலாறு, மணிவாசகர் பதிப்பகம் சென்னை, 2009.

குறிப்புகள்
-----------

1. ↑  இளங்குமரன், 2009. பக். 343.
2. ↑  மாறன், வகுணாபரணன், சடகோபன், நாவீறன் என்பன நம்மாழ்வாரைக் குறிக்கும் பெயர்கள்.

இவற்றையும் பார்க்கவும்
----------------------

தமிழ் இலக்கணப் பட்டியல்
**பணியமர்த்தல் சர்ச்சை** அல்லது **பணியமர்த்தல் போட்டி** என்பது நடுக் கால ஐரோப்பாவில் சுமார் 11ம் நூற்றாண்டு முதல் 12ம் நூற்றாண்டுவரை திருச்சபைக்கும் அரசுக்கும் இடையே நிகழ்ந்த சச்சரவினைக்குறிக்கும். திருச்சபையின் உயர் அதிகாரிகளான ஆயர்களையும், ஆதீனத்தலைவர்களையும் பணியமர்த்தும் அதிகாரம் திருத்தந்தைக்கா அல்லது நாட்டின் அரசருக்கா என்பது குறித்தே இச்சிக்கல் நடந்தது. 1122இல் புனித உரோமைப் பேரரசர் ஐந்தாம் ஹென்றி மற்றும் திருத்தந்தை இரண்டாம் கலிஸ்டஸுக்கும் இடையே நடந்த உடன்பாட்டினால் (Concordat of Worms) இச்சிக்கல் முடிவுக்கு வந்தது. இவ்வுடன்பாடு உலகுசார் அதிகாரத்தையும், ஆன்மீக அதிகாரத்தையும் பிரித்துக்காட்டி ஆயர்களை நியமிப்பதில் அரசருக்கு மிகவும் குறுகிய அதிகாரமே உள்ளது எனவும் திருத்தந்தைக்கே அவ்வதிகாரம் கடவுளின் பதில் ஆள் என்னும் முறையில் உள்ளது எனவும் நிலைநாட்டியது.

இச்சிக்கலானது முதலில் திருத்தந்தை ஏழாம் கிரகோரி (1072–85) மற்றும் புனித உரோமைப் பேரரசர் நான்காம் ஹென்றிக்கு (1056–1106) இடையே நிகழ்ந்தாலும், திருத்தந்தை இரண்டாம் பாஸ்கால் மற்றும் இங்கிலாந்தின் முதலாம் ஹென்றிக்கும் இடயே 1103 முதல் 1107 வரையிலும் நிகழ்ந்தது. இதன் தாக்கம் பிரான்சிலும் காணப்பட்டது.

மேற்கோள்கள்
-----------

1. ↑  Rubenstein, Jay (2011), *Armies of Heaven: The First Crusade and the Quest for Apocalypse*, Basic Books, p. 18, ISBN 0-465-01929-3.
**சிறீலட்சுமி (Sreelekshmi)** இவர் மலையாள மொழித் திரைப்படங்கள் மற்றும் தொலைக்காட்சித் தொடர்களில் தோன்றும் ஒரு இந்திய நடிகையாவார்.  இவர் சிறந்த நடிகைக்கான இரண்டு கேரள மாநிலத் தொலைக்காட்சி விருதையும், இரண்டாவது சிறந்த நடிகைக்கான ஒரு கேரள மாநிலத் திரைப்பட விருதையும் வென்றுள்ளார் .

தனிப்பட்ட வாழ்க்கை
------------------

கேரளாவின் திருவனந்தபுரத்தில் உள்ள வழுதாக்காடு என்ற ஊரில் மூன்று குழந்தைகளில் இளைய குழந்தையாக பாஸ்கரன் நாயர் மற்றும் ராஜேஸ்வரியம்மா ஆகியோருக்குப் பிறந்தார்.  இவருக்கு கிருஷ்ணகுமார் மற்றும் விஜய் பாஸ்கர் என்ற இரண்டு மூத்த சகோதரர்கள் உள்ளனர்.  திருவனந்தபுரத்தின் கார்மல் பெண்கள் மேல்நிலைப்பள்ளியில் தனது ஆரம்பக் கல்வியைப் பெற்றார். கேரள பல்கலைக்கழகத்தில் 1991இல் கலாதிலகம் பட்டம் பெற்றார்.  பல்கலைக்கழகத்திற்கு முந்தைய படிப்பிற்குப் பிறகு, சென்னையிலுள்ள கலாசேத்ராவில் பாரத நாட்டியத்தை பயின்றார். 

இவர் துபாயை தளமாகக் கொண்ட *இன்டீரியர் ஃபிட் அவுட்* என்ற நிறுவனத்தில் பொது மேலாளரான ரத்தீஷ் என்பவரை மணந்தார். இவர்களுக்கு அனந்த் மகேசுவர் மற்றும் அக்சித் மகேசுவர் என்ற இரண்டு மகன்கள் உள்ளனர். திருமணத்திற்குப் பிறகு இவர் திரைப்படங்களில் நடிப்பதிலிருந்து ஓய்வு பெற்றார். பின்னர், குடும்பத்துடன் துபாயில் குடியேறினார். துபாயில் இருந்தபோது ஒரு நடனப் பள்ளியை நடத்துவதில் மும்முரமாக இருந்தார். இவர் 2012இல் தொலைக்காட்சித் தொடர்களில் நடிக்க மீண்டும் இந்தியா வந்தார்.  தற்போது இவர் திருவனந்தபுரத்தில் வசித்து வருகிறார். திருவனந்தபுரத்தின் குரவன்கோனத்தில் *டெம்பிள் ஆப் ஆர்ட்ஸ்* என்ற ஒரு நடனப் பள்ளியை நடத்தி வருகிறார்.

விருதுகள்
---------

* 1991 - கேரளப் பல்கலைக்கழகம் கலாதிலகம்
* 1997 - இரண்டாவது சிறந்த நடிகைக்கான கேரள மாநிலத் திரைப்பட விருது - பூதக்கண்ணாடி
* 1997 - சிறந்த நடிகைக்கான கேரள மாநிலத் தொலைக்காட்சி விருது - மரணம் துர்பலம் (தூர்தர்சன்)
* 2011 - சிறந்த நடிகைக்கான கேரள மாநிலத் தொலைக்காட்சி விருது - அர்த்தச்சந்திரந்தே ராத்ரி (அமிர்தா தொலைக்காட்சி)

அவலூத் கதா அணியுடன் சூர்யா தொலைகாட்சியில் சூர்யா சவால் என்ற பிரபலமான விளையாட்டு நிகழ்சியில் பங்கேற்றுள்ளார். இவர் சில விளம்பரங்களிலும் நடித்துள்ளார். தற்போது இவர் தூர்தர்ஷன் மலையாளத்தில் ஒளிபரப்பப்படும் *பீட் த ஃப்ளோர்ஸ்* என்ற உண்மை நிகழ்ச்சியில் நடுவராக தோன்றி வருகிறார்.

குறிப்புகள்
-----------

1. ↑  "காப்பகப்படுத்தப்பட்ட நகல்". 2014-03-25 அன்று மூலம் பரணிடப்பட்டது. 2020-04-30 அன்று பார்க்கப்பட்டது.
2. ↑  "Interview with Sreelakshmi". amritatv.com. 25 March 2014 அன்று பார்க்கப்பட்டது.
3. ↑
4. ↑  "ഒരു വടകെന് സെല്‍ഫി". manoramaonline.com. 10 September 2015 அன்று பார்க்கப்பட்டது.
5. ↑  "Varthaprabhatham". amritatv.com. 25 March 2014 அன்று பார்க்கப்பட்டது.
6. ↑  "காப்பகப்படுத்தப்பட்ட நகல்". 2015-04-06 அன்று மூலம் பரணிடப்பட்டது. 2020-04-30 அன்று பார்க்கப்பட்டது.
7. ↑  "Innalathe Tharam". amritatv.com. 25 March 2014 அன்று பார்க்கப்பட்டது.

வெளி இணைப்புகள்
---------------

* ஐ.எம்.டி.பி இணையத்தளத்தில் சிறீலட்சுமி
**மேலப்பழுவூர் மீனாட்சிசுந்தரேஸ்வரர் கோயில்**  மேலப்பழுவூரில் உள்ள ஒரு சிவன் கோயிலாகும்.

அமைவிடம்
--------

அரியலூர் மாவட்டத்தில், அரியலூர் வட்டத்தில், தஞ்சாவூரிலிருந்து 35 கி.மீ வடக்கிலும், அரியலூரிலிருந்து 15 கி.மீ தொலைவிலும் உள்ள மேலப்பழுவூர் என்னுமிடத்தில் அமைந்துள்ளது.

அமைப்பு
-------

நந்தி
தரைத்தளத்திலிருந்து சற்று இறங்கிய நிலையில் அமைந்துள்ள வித்தியாசமான கோயில். சுமார் 10 அடி உயரத்திற்கு படிகளின் வழியாக கீழே இறங்கி நடந்து சென்று முதல் வாயிலைக் கடக்கும்போது அங்குள்ள மூன்று நிலைகளுடன் கூடிய கோபுரத்தைக் காணமுடிகிறது. வாயிலின் வெளியே இருபுறமும் துவாரபாலகர்கள் உள்ளனர். உள்ளே கொடிமரத்திற்கு முன்பாக விநாயகர் உள்ளார். பலி பீடமும், நந்தியும் அடுத்து உள்ளன. அதற்கடுத்து உள்ள மண்டபத்தில் நந்தி மிகவும் பெரிதாக அழகாக கலை ரசனையுடன் உள்ளது. அடுத்து பலிபீடம் உள்ளது. 

வலப்புறம் ஜமதக்னி ரிஷியும், சூரியனும் உள்ளனர். இடப்புறம் நவக்கிரகங்கள், சனீஸ்வரர், விநாயகர், உமாமகேஸ்வரர், நாகர், ரிஷபாரூடர், நாகர், பைரவர், விஷ்ணு ஆகியோர் உள்ளனர். அடுத்துள்ள மண்டபத்தைக் கடந்து செல்லும்போது இரு புறமும் துவார பாலகர்கள் உள்ளனர். வலது புறம் இருக்கும் துவாரபாலகருக்கு அருகே விநாயகர் உள்ளார். அருகே நந்தியும், பலிபீடமும் உள்ளன. கிழக்கு நோக்கிய சன்னதியில் மூலவர் மீனாட்சிசுந்தரேஸ்வரர் கருவறையில் உள்ளார். மூலவர் சன்னதிக்குச் சற்று முன்பாக இடப்புறத்தில் தெற்கு நோக்கிய மீனாட்சி அம்மன் சன்னதி உள்ளது. அம்மன் சன்னதியின் கருவறைடன் கூடிய விமானம் கருங்கல் கட்டுமானப் பணியுடன் மிகவும் அழகாகக் காட்சியளிக்கிறது.

திருச்சுற்று
------------

திருச்சுற்றில் ஊர்த்துவ தாண்டவர், அகோரவீரபத்திரர், பிராமி, மகேஸ்வரி, கௌமாரி, வைஷ்ணவி, வராகி, இந்திராணி, சாமுண்டி ஆகியோர் ஒரு சன்னதியில் உள்ளனர். அடுத்து தேவிகோட்டை கருமாரியம்மன் சன்னதி உள்ளது. தொடர்ந்து கடன் நிவர்த்தி விநாயகர், வள்ளி தெய்வானையுடன் கூடிய சுப்பிரமணியர், கஜலட்சுமி, ஜேஷ்டாதேவி ஆகியோருக்கான தனித்தனி சன்னதிகள் காணப்படுகின்றன. மூலவர் கருவறையில் கோஷ்டத்தில் தட்சிணாமூர்த்தி உள்ளார். திருச்சுற்றில் சண்டிகேஸ்வரர் சன்னதி உள்ளது.

குடமுழுக்கு
-----------

இக்கோயிலின் குடமுழுக்கு 9 செப்டம்பர் 2015 அன்று நடைபெற்றது.

மேற்கோள்கள்
-----------

1. ↑   ஜ. பாக்கியவதி, இந்திரன் விமோசனம் பெற்ற திருத்தலம், தினமணி, 18 நவம்பர் 2016
2. ↑  சுந்தரேஸ்வரர் கோயில் கும்பாபிஷேகம், தினகரன், 10 செப்டம்பர் 2015
[*தொடர்பிழந்த இணைப்பு*]

படத்தொகுப்பு
------------

* தரையிலிருந்து சற்று கீழே உள்ள கோயிலின் முகப்புதரையிலிருந்து சற்று கீழே உள்ள கோயிலின் முகப்பு
* திருச்சுற்றுதிருச்சுற்று
* திருச்சுற்றுதிருச்சுற்று
* கருங்கல்லால் ஆன அம்மன் சன்னதிகருங்கல்லால் ஆன அம்மன் சன்னதி
* மூலவர் சன்னதி விமானம்மூலவர் சன்னதி விமானம்
* அம்மன் சன்னதி விமானம்அம்மன் சன்னதி விமானம்
* மண்டபத்தில் நந்தியும் பலிபீடமும்மண்டபத்தில் நந்தியும் பலிபீடமும்
**பண்** என்பது இசையின் அடிப்படை வடிவங்களில் ஒன்று. முறைப்படி இசையொலிகளை வகைப்படுத்தி, அவ்வொலிகளால் பல்வேறு இசைப்போக்குகளுடன் உள்ளத்தில் ஓருணர்வு ஓங்க அமைக்கப்படுவது பண். இசையொலிக் கூறுகள் சுரம் என்றும், நரம்பு என்றும் (ஒரோவொருக்கால் துளை என்றும்) வழக்கப்படும்.

2500 ஆண்டுகளுக்கும் மேலாக பண் இசை தமிழகத்தில் இருந்துவந்துள்ளது. தொன்றுதொட்டு இருந்துவரும் முத்தமிழ் என்பதில் உள்ள இசைத்தமிழ்தான் பண்ணிசை. தற்காலத்தில் தென்னிந்திய கருநாடக இசை மற்றும், இந்துஸ்தானி இசைகளில் வழங்கும் இராகங்கள் என்பது பண்ணிற்கு ஏறத்தாழ இணையான ஒரு வடிவம். தேவாரப் பாடல்கள் பண்முறைகளிலே சுமார் 1000 ஆண்டுகளாகப் பாடப்பட்டுவருகின்றன. உலகிலேயே தாளத்தோடும் பண்ணோடும் ஆழ்பொருள் பொதிந்த இசைப்பாடல்களாய்ப் பல்லாயிரக்கணக்கான பாடல்கள் காலத்தால் முற்பட்டு உள்ளது தமிழிசையில் உள்ள தேவாரப்பாடல்களே. கி.பி. 7-9 ஆம் நூற்றாண்டுகளில் எழுந்த தேவாரத்தில் அப்பர், திருஞானசம்பந்தமூர்த்தி நாயனார், சுந்தரர் ஆகிய மூவர் பண் அமைத்துப் பாடிய பாடல்கள் மட்டுமே 9295 பாடல்கள் ஆகும். உலகில் வேறு எந்த மொழியிலும் இசை இப்படி வளமாக வளர்ந்த நிலையில் இருப்பதாகத் தெரியவில்லை. தேவாரப் பாடல்கள், வழிவழியாய் வரும் பழந்தமிழ் இசையின் பண்பாட்டில் வளர்ந்த ஒன்று. கி.மு. 200 - கி.பி. 200 ஆகிய நூற்றாண்டுகளில் எழுந்த சங்க இலக்கியத்தில் பண்களைப் பற்றிப் பல குறிப்புகள் உள்ளன. இக்குறிப்புகள் அக்காலத்தில் இருந்த இசையின் நுட்பம், வளர்ச்சி பற்றித் தெளிவாக உணர்த்துகின்றன. பண்பற்றிய செய்திகட்கொண்ட மறைந்த இசை நூல்கள் பலவற்றைப் பற்றியும் அறியமுடிகின்றது. கி.பி. 200 - கி.பி. 400 நூற்றாண்டுகளுக்கு இடைப்பட்ட காலத்தில் எழுந்ததாகக் கருதப்படும் சிலப்பதிகாரத்தில், பண்களைப்பற்றி விரிவான குறிப்புகள் உள்ளன. சிலப்பதிகாரத்தின் உரையாசிரியர்கள் தரும் விளக்கங்களினால், பண்ணிசையின் மிக வளர்ந்த நிலையும், இசை, நடன நிகழ்ச்சிகளின் வளர்ச்சியடைந்த நிலையையும் தெளிவாக விளங்குகிறது.

பண்கள் மொத்தம் 103 என்று குறிப்பிடப்பட்டுள்ளன. தேவாரத்திலும் திருமுறைகளிலே குறிக்கப்பட்டுள்ள 24 பண்களைக் கீழே காணலாம். அவற்றுக்குச் சமமான தற்கால இராகங்கள் அருகே தரப்பட்டுள்ளன. 

|  |  |  |
| --- | --- | --- |
| **பண்** | **இராகம்** | **தேவாரம்** |
|  நட்டபாடை | நாட்டை | "நத்தார்படை ஞானன்" |
|  கொல்லி  | நவரோஸ் | எல்லையில் புகழானனும் இமை |
|  இந்தளம் | மாயாமாளவகௌள | முன்னிய கலைப்பொருளும் |
|  குறிஞ்சி  | ஹரிகாம்போதி | கல்லால் நிழல்மேய கறைசேர் |
|  செந்துருத்தி | மத்யமாவதி |  |
|  யாழ்முறி  | அடானா | --- |
|  சீகாமரம்  | நாதநாமக்கிரியா | சூலப் படையானை |
|  நட்டராகம் | பந்துவராளி | இத்தனையாம் ஆற்றை அறிந்திலேன் |
|  தக்கராகம்  | காம்போதி | மடையில் வாளை பாய மாதரார் |
|  பழந்தக்கராகம் | சுத்தசாவேரி | கொல்லை முல்லை நகையின் |
|  பழம்பஞ்சுரம்  | சங்கராபரணம் | கண்ணனும் நான்முகன் காண் |
|  தக்கேசி  | காம்போதி | பரக்கும் பெருமை இலங்கை என்னும் |
|  செவ்வழி  | யதுகுல காம்போதி | பொடிகள் பூசிப் பல |
|  பியந்தைக் காந்தாரம்  | நவரோஸ் | அன்ற வான்நிழல் அமர்ந்து |
|  காந்தாரம் | நவரோஸ் | உறவியும் இன்புறு சீரும் |
|  காந்தார பஞ்சமம்  | கேதாரகௌளை | மந்திர மறையவை |
|  கொல்லிக்கௌவானம்  | நவரோஸ் | நஞ்சியிடையின்று |
|  கௌசிகம்  | பைரவி | வாழ்க அந்தணர் வானவர் |
|  பஞ்சமம்  | ஆகிரி | பொடிதனை பூசும் மார்பில் |
|  சாதாரி  | பந்துவராளி | செந்தமிழர் தெய்வமறை நாவர் |
|  புறநீர்மை  | பூபாளம் | சீருறு தொண்டர் கொண்டடி  |
|  அந்தாளக்குறிஞ்சி  | சாமா | கல்லூர்ப் பெருமணம் வேண்டா கழுமலம் |
|  மேகராகக் குறிஞ்சி  | நீலாம்பரி | நீறுசேர்வதொர் மேனியர் |
|  வியாழக் குறிஞ்சி  | சௌராஷ்டிரம் | பந்தத்தால் வந்தெப்பால் |
**பேச்சு நிகழ்ச்சி** அல்லது **அரட்டை நிகழ்ச்சி** (Talk show) என்பது ஒரு தொலைக்காட்சி நிகழ்ச்சி அல்லது வானொலி நிகழ்ச்சிகளின் வகையாகும். இது தன்னிச்சையான உரையாடலின் செயல்பாட்டைச் சுற்றி கட்டமைக்கப்பட்டுள்ளது. இந்த வகை நிகழ்ச்சி பிற தொலைக்காட்சி நிகழ்ச்சிகளிலிருந்து சில பொதுவான பண்புகளால் வேறுபடுகிறது. இந்த பேச்சு நிகழ்ச்சியில் ஒரு நபர் (அல்லது மக்கள் அல்லது விருந்தினர்களின் குழு) ஒரு பேச்சு நிகழ்ச்சி தொகுப்பாளரால் முன்வைக்கப்பட்ட பல்வேறு தலைப்புகளைப் பற்றி விவாதிக்கிறது.

இந்த விவாதம் ஒரு நேர்காணல் அல்லது முக்கியமான சமூக, அரசியல், மத பிரச்சினைகள் மற்றும் பொழுதுபோக்கு பற்றிய எளிய உரையாடலின் வடிவத்தில் இருக்கலாம். இந்த பேச்சு நிகழ்ச்சியின் தொகுப்பாளரின் ஆளுமை மிக முக்கியமானதாக கருதப்படுகின்றது. இந்த பேச்சு நிகழ்ச்சியின் வரலாறு 1950 களில் இருந்து தற்போதைய வரை பரவியுள்ளது.

தமிழ் தொலைக்காட்சியில் நீயா நானா (2006), தமிழா தமிழா (2018) போன்ற விவாதப் பேச்சு நிகழ்ச்சி, காபி வித் அனு, காபி வித் டி டி சன் நாம் ஒருவர், ஹலோ சகோ போன்ற பிரபலங்களின் நேர்காணல், இப்படிக்கு ரோஸ், சொல்வதெல்லாம் உண்மை, நேர்கொண்ட பார்வை் போன்ற சமூகம் மற்றும் குடும்பம் சார்ந்த பேச்சு நிகழ்ச்சிகள், நேர்படப் பேசு, அக்னிப் பரீட்சை, ஆயுத எழுத்து போன்ற அரசியல் விவாத நிகழ்ச்சிகள் போன்றவை ஒளிபரப்பகின்றது.

கொரோனா கிருமியின் இன் விளைவுகள்
-------------------------------

2020 இல் கொரோனா வைரசு பரவுகிறது என்ற அச்சம் காரணமாக பல பேச்சு நிகழ்ச்சிகளின் செயல்பாட்டில் பெரிய மாற்றங்களுக்கு வழிவகுக்கிறது. கோவிட்-19 பெருந்தொற்று இன் பரவலைக் குறைக்கும் முயற்சியாக, பல பேச்சு நிகழ்ச்சிகள் நேரடி பார்வையாளர்களின் பயன்பாட்டை நிறுத்தி சமூக விலகல் விதிகளை கடைபிடிப்பதை உறுதிசெய்தன.

மேற்கோள்கள்
-----------

1. ↑  Bernard M. Timberg, Robert J. Erler *(2010) Television Talk: A History of the TV Talk Show*, pp.3-4
2. ↑  Erler, Robert (2010) "A Guide to Television Talk," in Television Talk: A History of the TV Talk Show, by Bernard M. Timberg
3. ↑  Stelter, Brian (September 30, 2010). "Anderson Cooper to Host Daytime Talk Show". *NYTimes.com*.. பார்த்த நாள்: July 3, 2011.
4. ↑   *Television talk shows : discourse, performance, spectacle*. Tolson, Andrew.. Mahwah, N.J.: Lawrence Erlbaum. 2001. பன்னாட்டுத் தரப்புத்தக எண்:0-8058-3746-9. இணையக் கணினி நூலக மையம்:44592593. .
5. ↑  "சன் டிவியில் விஷால் தொகுத்து வழங்கும் 'சன் நாம் ஒருவர்' நிகழ்ச்சி!". tamil.samayam.com. Sep 29, 2018 அன்று பார்க்கப்பட்டது.
6. ↑  "*First transsexual celebrity, Rose, makes a TV debut*". Herald Tribune. 2008-02-15.
7. ↑  "Kalaignar TV to air new chat show Nerkonda Paarvai from 17th February". *www.medianews4u.com*.
8. ↑  Koblin, John (2020-03-11). "TV Talk Shows Throw Out the Audience" (in en-US). *The New York Times*. .
9. ↑  Emily, Yahr (March 13, 2020). "Stephen Colbert, Jimmy Fallon go off the rails as their late-night shows have no audiences". *The Washington Post*. .

| * பா
* உ
* தொ
தொலைக்காட்சி வகைகள் |
| --- |
| 
* இயங்குபடம்
* காலை நிகழ்ச்சி
* குழந்தைகள்
* நகைச்சுவை
* நகைச்சுவை-நாடகம்
* சமையல்
* பகல்நேர நிகழ்ச்சி
* பேச்சு நிகழ்ச்சி
* காதல்
* கற்பனை
* சட்ட நாடகம்
* நேர்காணல்
* விளையாட்டு நிகழ்ச்சி
* மருத்துவ நாடகம்
* நாடகத் தொடர்
* வலைத் தொடர்
* குறுந்தொடர்
* நடைமுறை நாடகம்
* அரசியல் நாடகம்
* பிரதான நேரம்
* உண்மைநிலை
* பலவகையான நிகழ்ச்சி
* அறிவியல் புனைகதை
* காதல்
* டீன் நாடகம்
* ஆவணப்படம்

 |
**மேலப்பாதி சுரகரேசுவரசுவாமி கோயில்** நாகப்பட்டினம் மாவட்டத்தில் உள்ள சிவன் கோயிலாகும்.

அமைவிடம்
--------

இக்கோயில் மயிலாடுதுறை-பூம்புகார் சாலையில் மயிலாடுதுறையிலிருந்து 8 கிமீ தொலைவில் உப்புநகர் என்னும் ஊரை அடுத்து அமைந்துள்ளது.

அமைப்பு
-------

இக்கோயில் முழுவதும் கற்றளியாக உள்ளது. மகாமண்டபத் தூண்களில் அழகான சிற்பங்கள் காணப்படுகின்றன. மூலவர் விமானம் துவிதளம் அமைப்பில் உள்ளது. நான்கு தலைகளைக் கொண்ட பிரம்ம சண்டிகேஸ்வரர் உள்ள கோயில்களில் இக்கோயிலும் ஒன்றாகும். திருமால் வழிபட்டதைக் குறிக்கும் வகையில் சங்கரநாராயணர் அமர்ந்த கோலத்தில் காணப்படுகிறார்.

இறைவன், இறைவி
-------------

இக்கோயிலில் உள்ள மூலவர் சுரகேசுவரர், இறைவி சுந்தரநாயகி. கடும் சுரத்தைத் தீர்த்துவைக்கும் இறைவனாக சிவன் எழுந்தருளியுள்ளார். பல கோயில்களில் சுரகரேசுவரர் மூன்று கால்களோடும், மூன்று முகங்களோடும் காணப்படுவார். இங்கு லிங்கத்திருமேனியாக, மூலவராகக் காட்சியளிக்கிறார். ஒவ்வொரு வியாழக்கிழமையும் சிறப்பு வழிபாடு நடத்தப்படுகிறது.

வரலாறு
------

தஞ்சாவூரை ஆண்ட சோழ மன்னன் பூம்புகார்-காவிரி ஒன்றுகூடும் இடத்தில் வழிபடச் சென்றபோது அவருக்கு கடுமையான சுரம் ஏற்பட்டதாகவும், அப்போது அருகிலிருந்த சிவனை வழிபட்டு துயர் நீங்கப்பெற்றதாகவும் தலபுராணம் வழியாக அறியமுடிகிறது.

மேற்கோள்கள்
-----------

1. 1 2 3  திருக்கோயில்கள் வழிகாட்டி, நாகப்பட்டினம் மாவட்டம், தமிழ்நாடு அரசு இந்து சமய அறநிலையத்துறை, 2014
**சிலேசிய மொழி** (Silesian: *ślůnsko godka*, *ślůnski*, sometimes also *pů našymu*) போலந்தில் மேல் சிலேசியா நிலப்பரப்பில் வாழும் மக்களால் பேசப்படும் ஒரு இந்திய-ஐரோப்பிய மொழியாகும். அதோடு நிலப்பகுதிக்கு அண்டிய யேர்மனி, செக் நாட்டுப் பகுதிகளிலும் பேசப்படுகிறது. சிலேசிய மொழியை 509 000 மக்கள் தமது தாய் மொழியாக கொண்டிருப்பதாக 2011 கணக்கீடு ஒன்று தெரிவிக்கிறது (ஆதாரம் தேவை). இரண்டாம் மொழியாகவும் பயன்படுத்துவோரையும் கணக்கில் எடுத்தால் சிலேசிய மொழி பேசுவோரின் எண்ணிக்கை 1 250 000 ஆக உயர்கிறது.

சிலேசிய மொழி போலிய மொழியுடன் நெருங்கிய தொடர்புடையது. இதை போலந்து மொழியின் வட்டார வழக்கு என்றும் சில மொழியியல் வல்லுனர்கள் வகைப்படுத்துவர்.

எழுத்துமுறை
-----------

சிலேசிய மொழி போலிய மொழியின் எழுத்துமுறையே நெடுங்காலமாக பயன்படுத்தி வந்தது. எனினும் 2006 இல் பண்டைய சிலேசிய எழுத்துமுறைகளை அடிப்படையாக கொண்டு ஒரு எழுத்துமுறை அறிமுகப்படுத்தப்பட்டுள்ளது. அதுவே சிலேசிய விக்கிப்பீடியாவிலும் பயன்படுத்தப்படுகிறது.

* Aa Bb Cc Ćć Čč Dd Ee Ff Gg Hh Ii Jj Kk Ll Mm Nn Ńń Oo Pp Rr Řř Ss Śś Šš Tt Uu Ůů Ww Yy Zz Źź Žž
* And some digraphs: Ch Dz Dź Dž.

வெளி இணைப்புகள்
---------------

* சிலேசிய விக்கிப்பீடியா
* சிலேசியச் செய்திகள்
* Pů našymu – djalykt ślůnski kodyfikowůny பரணிடப்பட்டது 2008-07-14 at the வந்தவழி இயந்திரம்

மேற்கோள்கள்
-----------

1. ↑  Narodowy Spis Powszechny Ludności i Mieszkań 2011. Raport z wyników - Central Statistical Office of Poland
**இந்திய நீதிக் கட்சி** (*INDIAN JUSTICE PARTY-IJP*) என்ற அரசியல் கட்சியானது உதித் ராஜ் என்பவரால் 2003ல் நிறுவப்பட்டது. இவர் இந்திய வருவாய்ப் பணி அதிகாரியாக பணியாற்றினார். 2003ல் இந்திய நீதிக் கட்சியை உருவாக்க அவர் தனது பதவியைப் பணித்துறப்பு செய்துவிட்டார்.

பாரதிய ஜனதா கட்சியுடன் இணைப்பு
------------------------------

பட்டியல் சாதியினர் மற்றும் பட்டியல் பழங்குடிகள் கூட்டமைப்பின் தேசியத் தலைவராகவும் நிறுவனராகவும் இருந்த உதித்ராஜ் பாரதிய ஜனதா கட்சியின் தேசியத் தலைவர் திரு.**ராஜ்நாத் சிங்** முன்னிலையில் 2014 பிப்ரவரி 24ஆம் நாள் பாரதிய ஜனதா கட்சியுடன் தனது கட்சி இணைப்பின் அறிவிப்பை வெளியிட்டார். ஆட்சியிலும், நாட்டை வழிநடத்துவதிலும் தலித் வகுப்பினர்களின் பங்கு குறித்து பாரதிய ஜனதா கட்சியினருடன் பேசிய பின் அக்கட்சியில் இணைந்ததாக உதித் ராஜ் கூறினார்.

மேற்கோள்கள்
-----------

1. ↑  "காப்பகப்படுத்தப்பட்ட நகல்" (PDF). 2013-10-24 அன்று மூலம் (PDF) பரணிடப்பட்டது. 2017-07-01 அன்று பார்க்கப்பட்டது.
2. ↑  *Dalit leader Udit Raj joins BJP*, 25 February 2014

வெளி இணைப்புகள்
---------------

* BSP secretary joins Indian Justice Party பரணிடப்பட்டது 2004-05-26 at the வந்தவழி இயந்திரம்
ஹடௌதா நகரத்தின் காட்சி
**ஹெடௌதா** (**Hetauda**) (நேபாளி: हेटौडा, மத்திய நேபாளத்தின் மாநில எண் 3ல் உள்ள மக்வான்பூர் மாவட்டத்தின் தலைமையிட நகரமும், துணை-நிலை மாநகராட்சியும் ஆகும். 

2011 நேபாள மக்கள் தொகைக் கணக்கெடுப்பின் படி, ஹெடௌதா நகரத்தின் மக்கள் தொகை 1,54,660 1,53,875 ஆகும். இதில் ஆண்கள் 76,511 ஆகவும்; பெண்கள் 78,149 ஆகவும் உள்ளனர். 

ஹெடௌதா நகரம் திரிபுவன் நெடுஞ்சாலை மற்றும் மகேந்திரா நெடுஞ்சாலைகள் கூடுமிடத்தில் அமைந்துள்ளது. ஹெடௌதா நகராட்சி 1969ல் நிறுவப்பட்டது.

நேபாளத்தின் தலைநகரம் காட்மாண்டிற்கு தென்கிழக்கே 76 கிமீ தொலைவில் உள்ளது.

புவியியல்
---------

மலைகளால் சூழ்ந்த, உள் தராய் சமவெளியில் ஹெடௌதா நகரம் உள்ளது. இந்நகரத்தின் வடக்கில் மகாபாரத மலைத்தொடர்களும்; தெற்கில் சிவாலிக் மலைத் தொடர்களாலும் சூழ்ந்துள்ளது. கண்டகி ஆறு
தப்தி ஆறு மற்றும் சமாரி ஆறுகள் இந்நகரத்தில் பாய்கிறது. கடல் மட்டத்திலிருந்து 300-390 மீட்டர் உயரத்தில் உள்ள ஹடௌதா நகரத்தின் மொத்த பரப்பளவு 261 சகிமீ ஆகும்.

பொருளாதாரம்
-----------

ஹெடௌதா தொழில் நகரம், குடிசைத் தொழில்கள் மற்றும் நடுத்தர தொழில்கள் கொண்டது.

இதனையும் காண்க
--------------

* நேபாள நகரங்கள்

மேற்கோள்கள்
-----------

1. ↑  Hetauda
2. ↑  HETAUDA

வெளி இணைப்புகள்
---------------

* Hetauda Municipality
**பெருங்கட்டூர்** (Perungattur) தமிழ்நாடு மாநிலம், திருவண்ணாமலை மாவட்டம், செய்யார் புறநகர் பகுதியில் உள்ள ஒரு கிராமமாகும். கோயில் நகரமாக அழைக்கப்படும் காஞ்சிபுரம் ஆனது பெருங்கட்டூரில் இருந்து  24 கி.மீ. தொலைவில் உள்ளது.

மக்கள் தொகை
-----------

இந்த கிராமத்தில் சுமார் 5000 மக்கள் வசிக்கின்றனர். இந்தியத் தேர்தல் ஆணையம் தகவல் படி 2500 வாக்காளர்கள் உள்ளன. அதில் 1200 ஆண் வாக்காளர்களும் மற்றும் 1300 பெண் வாக்காளர்களும் உள்ளனர்.

திருவிழாக்கள்
-------------

இந்த கிராமத்தில் ஆண்டு முழுவதும் பல திருவிழாக்கள் கொண்டாடப்படுகிறது. அதில் முக்கிய திருவிழாக்கள் ஆடி திருவிழா (மாரி அம்மன் மற்றும் பொன்னி அம்மன்) மற்றும் ஒவ்வொரு சனவரி 17 அன்று முத்து மாரி அம்மன் கோவில் திருவிழா கொண்டாடப்படுகின்றது.

வசதிகள்
-------

இக்கிராமத்தில் 25 படுக்கை வசதிக் கொண்ட அரசு மருத்துவமனை உள்ளது. இக்கிராமத்தைச் சுற்றியுள்ள கிராமங்களில் உள்ள மக்கள் சாதாரண சிகிச்சை, அறுவை சிகிச்சை மற்றும் அனைத்துப் பிற நோய்களுக்கும் மருத்துவ உதவி பெறுகின்றனர்.

பெருங்கட்டூர் மற்றும் சுற்றி உள்ள கிராமங்களில்  பல தொழில்முறை மற்றும் கலைக் கல்லூரிகள் உள்ளன. அத்துடன் ஒரு அரசு மேல்நிலைப்பள்ளியும் உள்ளது. 2003 ஆம் ஆண்டில் ஒரு திரையரங்கு இக்கிராமத்தில் அமைக்கப்பட்டது.

இக்கிராமத்தில் இந்தியன் வங்கி மற்றும் தபால் நிலையம் உள்ளது.

போக்குவரத்து
------------

இக்கிராமத்திலிருந்து அரக்கோணம் மற்றும் வேலூர் காட்பாடி ரயில் நிலையங்கள் அருகில் அமைந்துள்ளன. 

இக்கிராமத்திற்கு நன்கு இணைக்கப்பட்ட போக்குவரத்து (பேருந்து) வசதி உள்ளது. கோயம்புத்தூர், ஆற்காடு, காஞ்சிபுரம், வேலூர், செய்யார், வந்தவாசி, போளூர், திண்டிவனம் ஆகிய ஊர்களுக்குப் போக்குவரத்து வசதிகள் உள்ளன.

மேற்கோள்கள்
-----------

1. ↑  India. Office of the Registrar General (1968). *Census of India, 1961: Madras*. Manager of Publications. .
2. ↑  "Better results in Tiruvannamalai than last year.
3. ↑  "Gender remix" பரணிடப்பட்டது 2016-03-04 at the வந்தவழி இயந்திரம்.
காப்புரிமைச் சின்னம்
**பதிப்புரிமை** (*Copyright*) என்பது ஒரு எழுத்தாளருக்கோ, கலைஞருக்கோ தமது அசலான படைப்புகளைப் பாதுகாக்க சட்டத்தினால் அவருக்கு அளிக்கப்பட்ட தனிப்பட்ட உரிமையாகும்.இவ்வுரிமையானது அப்படைப்புகளை நகலெடுத்தல், பரப்புதல், தழுவுதல் ஆகிய செயல்களைக் கட்டுப்படுத்துதலையும் உள்ளடக்கியதாகும். இவ்வுரிமை ஒருவரின் ஆக்கத்திறமையைப் பாராட்டவும், பிறரின் ஆக்கத்தை ஊக்குவிப்பிதற்காகவும் தரப்படுகிறது. சிற்சில தவிர்ப்புச்சூழல்கள் தவிர இப்படைப்புகளைப் பயன்படுத்த உரிமையாளரின் அனுமதி பெறுவது அவசியம்.இவ்வனுமதி தற்காலிகமானதாகவோ, நிரந்தரமானதாகவோ இருக்கலாம்.

காப்புரிமை பாதுகாப்பது ஒருவரின் எண்ணத்தின் வெளிபாடுகளை; எண்ணங்களை அல்ல. எடுத்துக்காட்டாக, ஒருவர் காப்புரிமை பெற அவர் மனதில் அழகிய கதைக்கரு உருவாவது மட்டும் போதாது. அக்கரு ஒரு கதையாகவோ, ஒவியமாகவோ அல்லது எதாவது ஒரு வடிவமாக வெளிப்பட வேண்டும். காப்புரிமை பெற வெளிப்பாடே போதுமானது. பல நாடுகளில் பதிவு செய்ய வேண்டிய அவசியமில்லை.

முந்திய காலங்களில் பதிப்புரிமை சட்டம் புத்தகங்கள் நகலெடுப்பதற்கு எதிராக மட்டுமே பயன்பட்டது.காலம் செல்லச்செல்ல மொழிப்பெயர்ப்பு மற்றும் பிற சார்ந்த ஆக்கங்களிலும் இச்சட்டம் இப்போது பயன்படுத்தப்படுகிறது.தற்போது நிலப்படம், இசை, நாடகம், புகைப்படம், ஒலிப்பதிவு, திரைப்படம், கணினி நிரல் ஆகியவையும் இதில் அடக்கம்.

சர்வதேச பதிப்புரிமை சட்டம்
--------------------------

### இலக்கிய மற்றும் கலையாக்கங்கள் பாதுகாப்புக்கான பெர்ன் மாநாடு

இந்த மாநாடு இலக்கிய மற்றும் கலையாக்கப் பாதுகாப்பிற்காக கூட்டப்பட்டது. இப்பாதுகாப்பு திரைப்படங்களுக்கும் பொருந்தும். இம்மாநாடு தனது அங்க நாடுகள் தமது எல்லைகளில் கலை, இலக்கிய, அறிவியல் துறைகளில் உருவாகும் ஆக்கங்களுக்கு பாதுகாப்புத்தர வலியுறுத்துகிறது. இம்மாநாடு தனது பல்வேறு முக்கிய அம்சங்களில் ஒன்றாக *தேசிய நடத்துமுறை*யைக் கொண்டுள்ளது. இம்முறையின்படி ஒவ்வொரு அங்க நாடும் தமது குடிமக்களுக்கு தரும் பாதுகாப்பை மற்ற அங்கத்தினர் நாட்டின் குடிமக்களுக்கும் தருதல் வேண்டும்.

மேலும் பார்க்க
--------------

அறிவுசார் சொத்துரிமை

வணிகச் சின்னம்

புவிசார் குறியீடு
வகைப்பாடு
---------

கலிபோர்னியா பெருமரம்
தாவரவியல் பெயர்  : *செக்குவாய் டெண்ட்ரான் ஜைகாண்டியா* **Sequiadendron gigantea**

குடும்பம் : **டாக்சோடியேசியீ**

இதரப் பெயர்கள்
--------------

* **பெருஞ்செக்குவாயா** **Giantsequia**
* **கலிபோர்னியா பெருமரம்** **California big tree**

மரத்தின் அமைவு முறை
-------------------

கலிபோர்னியா மரம்
கலிபோர்னியாவில் சியரா நெவாடா மலைத் தொடரில் வளர்கிறது. இது மற்ற மரங்களோடு வளர்கிறது. இது 200 முதல் 325 அடி உயரம் வளரக்கூடியது. இம்மரம் 275 அடி உயரமும் அடிமரம் 33 அடி விட்டமும், 100 அடி சுற்றளவும் உடையது. தரையிலிருந்து 8 அடி உயரத்திற்கு 30 அடியும், 100 அடி உயரத்தில் 20 அடி விட்டமும் கொண்டுள்ளது. இதன் பட்டை 2 அடி தடிமன் உடையது. 5000 ஆண்டுகள் உயிர் வாழக்கூடியது. இம்மரத்தின் பட்டை சிவப்பு நிறமாக இருக்கும். இலைகள் சிறியவை. விதை முற்றுவதற்கு 2 ஆண்டுகள் ஆகும். விதை முற்றினப் பிறகும் கனி 12 ஆண்டுகள் பச்சையாகவே மரத்தில் இருக்கும்.

பாதுகாப்பு நடவடிக்கை
--------------------

இம்மரங்களை அழியாமல் பாதுகாக்க இவை வளரும் காட்டின் ஒரு பகுதியைச் **செக்குவாயா பார்க்** 

செக்குவாயா பார்க் மரம் என்று பெயரிட்டு பாதுகாத்து வருகின்றனர். மேலும் இம்மரங்களை வெட்ட கனிபோர்னியாவில் தடை விதிக்கப்பட்டுள்ளது. ஆகவே போக்குவரத்திற்கு இடைஞ்சல் உள்ள பகுதிகளில் இம்மரங்களை குடைந்து இதன் உள்பகுதியில் வண்டி செல்ல சாலை போட்டுள்ளனர்.

பொருளாதாரப் பயன்கள்
-------------------

இம்மரம் 600 டன் எடை கொண்டுள்ளது. இதன் மூலம் 300 அறை கொண்ட வீடு கட்ட முடியும்.

மேற்கோள்
--------

| 1 || சிறியதும் - பெரியதும்  || அறிவியல் வெளியீடு || ஜூன் 2001


1. ↑   *சிறிதும் - பெரியதும்*. அறிவியல் வெளியீடு. .
**ஹூலி** (Hooli) என்பது இந்தியாவின் கர்நாடகாவில் பெல்காம் மாவட்டத்தின் சௌந்தட்டியிலிருந்து சுமார் 9 கி.மீ.தொலைவிலுள்ள ஒரு நகரமாகும். பெல்காம் மாவட்டத்தின் பழமையான கிராமங்களில் ஒன்றான இங்கு, பஞ்சலிகேசுவரர் கோயில், திரிகூடேசுவரர் கோயில் ஆகியவை அமைந்துள்ளது. வரலாற்று ரீதியாக புகழ் பெற்ற இது ஒரு மலையின் மேல் பாழடைந்த கோட்டையையும், ஏராளமான கோவில்களையும் கொண்டுள்ளது. இந்த ஊர் சௌந்தட்டியின் இராட்டாக்கள், இராமதுர்க்கத்தின் பட்வர்தன்கள் ஆகியோரின் ஆட்சியில் இருந்துள்ளது. மேலும், பெரும்பாலான கோயில்கள் சாளுக்கிய கட்டிடக்கலை அம்சங்களைக் கொண்டுள்ளது. சைன நினைவுச்சின்னங்கள் இங்கு ஆரம்பத்தில் சாளுக்கிய ஆட்சியைக் குறிக்கிறது. கிராமத்தின் பெயர் பூவள்ளி (காதுக்கான பூத்தோடு) என்பதிலிருந்து மாறியிருக்கலாம். இந்த கிராமம் பண்டைய காலங்களில் மகிசிபதிநகர் என்றும் அழைக்கப்பட்டது

ஹூலி கோயில்கள்
--------------

இங்குள்ள பஞ்சலிங்கேசுவரர் கோயிலின் அழகிய கட்டிடக்கலை போற்றப்பட வேண்டிய ஒன்றாகும். இது இந்திய தொல்பொருள் துறையின் கீழ் பாதுகாக்கப்பட்ட நினைவுச்சின்னமாகும். முன்னதாக, கோடைக் காலங்களில் மக்கள் இந்த கோவிலின் நிழலில் ஓய்வெடுப்பார்கள். கோயில் கல்லால் ஆனதால், சுட்டெரிக்கும் கோடையில் கூட நம்பமுடியாத குளிர்ச்சி காணப்படுகிறது. 

இந்தக் கோயிலுக்கு எதிரே நவீன ஹரி மந்திர் ஒன்று உள்ளது. ஞானேஷ்வரால் பெரிதும் ஈர்க்கப்பட்டுள்ள சாந்த் கலாச்சாரம் அல்லது நாத சைவப் பாரம்பரியம் இங்கு செழித்தது.

ஹூலியில் உள்ள பிற கோவில்கள் பின்வருமாறு: 

* அந்தகேசுவரர் கோயில்
* பவானிசங்கர கோயில்
* காலமேசுவரர் கோயில்
* காசி விசுவநாதர் கோயில்
* மதனேசுவரர் கோயில்
* சூர்யநாராயணன் கோயில்
* தாருகேசுவரர் கோயில்
* ஹூலி சங்கமேசுவர் அஜ்ஜனாவரு கோயில்
* பீர்தேவர் கோயில், ஹூலி

கேலரி
-----

* ஹூலி பஞ்சலிங்கேசுவரர் கோயில்ஹூலி பஞ்சலிங்கேசுவரர் கோயில்
* ஹூலி பஞ்சலிங்கேசுவரர் கோயில்ஹூலி பஞ்சலிங்கேசுவரர் கோயில்
* ஹூலி பஞ்சலிங்கேசுவரர் கோயில்ஹூலி பஞ்சலிங்கேசுவரர் கோயில்
* பாழடைந்த கோயில்பாழடைந்த கோயில்
* பாழடைந்த கோயில்பாழடைந்த கோயில்
* பாழடைந்த கோயில்பாழடைந்த கோயில்
* பாழடைந்த கோயில்பாழடைந்த கோயில்
* பாழடைந்த கோயில்பாழடைந்த கோயில்

மேலும் காண்க
------------

* மேலைச் சாளுக்கியர்
* பாதமி
* அய்கொளெ
* பட்டடக்கல்
* உரோன்
* சௌந்தட்டி

மேற்கோள்கள்
-----------

விக்கிமீடியா பொதுவகத்தில்,  
 ***ஹூலி***   
என்பதின் ஊடகங்கள் உள்ளன. 


1. ↑  "HOOLI PANCHALINGESHWAR TEMPLE". 2009-03-09 அன்று மூலம் பரணிடப்பட்டது. 2008-08-07 அன்று பார்க்கப்பட்டது.
2. ↑  "Monuments at Hooli". 2008-12-01 அன்று மூலம் பரணிடப்பட்டது. 2008-11-20 அன்று பார்க்கப்பட்டது.
|  |
| --- |
| இக்கட்டுரை பின்வரும் தலைப்பிலான தொடர்களில் ஒன்று: 
**நூல் வடிவமைப்பு** |
| * பொதுவான பக்க அமைவு மற்றும் அச்சுக்கோர்வைத் தெரிவுகள்
* முன் அட்டை, பின் அட்டை
* அந்தலைத்தாள்கள்
* முன் பகுதி
	+ குறைத் தலைப்பு
	+ முன்படப்பக்கம்
	+ தலைப்புப் பக்கம்
	+ பதிப்பு அறிவித்தல்
	+ காணிக்கை
	+ உள்ளடக்க அட்டவணை
	+ படிமங்கள் பட்டியல்
	+ அட்டவணைகள் பட்டியல்
	+ அணிந்துரை
	+ முன்னுரை
	+ நன்றியுரை
	+ அறிமுகம்
	+ நூன்முகம்
* உடல் பகுதி:
	+ அத்தியாயம்
	+ பிரிவுகள்
* பின் பகுதி
	+ பின்னுரை
	+ முடிவுரை
	+ பிற்குறிப்பு
	+ பின்னிணைப்புக்கள்
	+ சொல் விளக்கம்
	+ நூற்பட்டியல்
	+ சுட்டி
	+ பிழை திருத்தம்
	+ முடிப்பு
 |

ஒரு நூல் தொடர்பில் **பதிப்பு அறிவித்தல்** என்பது அந்த நூலின் பதிப்புக் குறித்த தகவல்களை உள்ளடக்கிய பக்கத்தைக் குறிக்கும். இது **காப்புரிமைப் பக்கம்** எனவும் அழைக்கப்படுவது உண்டு. இது பெரும்பாலும் தலைப்புப் பக்கத்தின் பின்புறத்தில் காணப்படும். இப் பக்கத்தில், காப்புரிமை அறிவிப்பு, பிற சட்டம்சார் அறிவிப்புகள், பதிப்பாளர் தகவல்கள், நூலின் பதிப்பு வரலாறு, நூலக காங்கிரசு விபரப்பட்டியல் தகவல்கள், அனைத்துலகத் தரப்பாட்டு நூல் எண் (ஐ.எசு.பி.என்) என்பன தரப்பட்டிருக்கும். இப்பக்கத்தில் காணப்படும் தகவல்கள் அந் நூலைக் குறிப்பாக அடையாளம் காண உதவுகின்றன.

கூறுகள்
-------

### காப்புரிமை அறிவிப்பு

இப்பக்கத்தில் காணப்படும் காப்புரிமை அறிவிப்பில் பொதுவாக மூன்று பகுதிகள் காணப்படும். இவை காப்புரிமை தொடர்பான மூன்று விடயங்களைக் கூறுகின்றன. இவை:

1. காப்புரிமை அடையாளம் ©
2. நூல் பதிப்பித்த ஆண்டு
3. காப்புரிமை கொண்டவரின் பெயர்.

### பதிப்பாளர் விபரம்

இதன் கீழ் பதிப்பாளருடைய பெயர், அஞ்சல் முகவரி, இணையதள முகவரி, தொலைபேசி எண் போன்ற தொடர்புக்குரிய தகவல்கள் தரப்படும்.

### பதிப்பு வரலாறு

இப் பகுதியில், நூலின் முதற்பதிப்புக் குறித்த தகவல்கள், தற்போதைய பதிப்புக் குறித்த தகவல்கள், பதிப்பு மீள் பதிப்பா அல்லது திருத்திய பதிப்பா என்பது போன்ற தகவல்கள் காணப்படும்.

### நூலக காங்கிரசு பதிப்பின்போது பட்டியலிடல் (சி.ஐ.பி) தரவுகள்

இது, வெளிவரவிருக்கும் நூல்கள் தொடர்பிலான விபரப்பட்டியல் பதிவுகள் ஆகும். இத்தரவுகள், நூலகங்கள் தமக்கு வேண்டிய நூல்களை வாங்குவதற்கும், அவற்றைப் பட்டியலிடுவதற்கும் உதவுகின்றன.

### அனைத்துலகத் தரப்பாட்டு நூல் எண் (ஐ.எசு.பி.என்)

இது நூலுக்குரிய அடையாள எண் ஆகும். பொதுவாக எல்லா நூல் தொடர்பான தரவுத் தளங்களும் நூல்களைத் தேடுவதற்கு இந்த எண்ணைப் பயன்படுத்துகின்றன.

இவற்றையும் பார்க்கவும்
----------------------

* நூல் வடிவமைப்பு
*தசமபாகம்-பத்திலொரு பங்கு*, அண். 1770
**பதின்மை வரி விதி** (*tithe*; பண்டைய ஆங்கிலம்: *teogoþa* "tenth") என்பது ஒருவரின் வருமானத்தில் பத்தில் ஒரு பங்கை காணிக்கையாக அல்லது வரியாக தங்களின் மதம் சார்ந்த ஆலயத்திற்கு செலுத்துவதாகும். இதனை பதின்மை, பதின்கூற்று வரி, பதின்மைப் பண்ட வரி, கோவிலக மகன்மை, பத்தில் ஒன்று பதின்மை வரி விதி என்றும் அழைக்கப்படுகிறது. இன்றைய சூழலில் தசம பாகம் கொடுப்பது தன்னார்வத்துடன் பணமாகவோ, காசோலையாகவோ அல்லது பொருட்களாகவோ செலுத்துகின்றனர். ஆனால் வரலாற்றின் துவக்கத்தில் பார்த்தால் தசம பாகம் கொடுப்பது ஒரு பிரத்தியேக வகை சார்ந்த விவசாயத்தின் நில ஆண்டு பலனாக மட்டுமே படைத்துள்ளனர்.

கிறித்தவத்தில்
--------------

பரிசுத்த வேதாகமத்தில் உள்ள பழைய ஏற்பாடு புத்தகத்தில் தசமபாகத்தைப் பற்றிக் கூறினாலும், புதிய ஏற்பாடு புத்தகத்தில் தசமபாகத்தைப்பற்றி, ஒருவர் சுயவிருப்பத்தின்படி கொடுத்து ஆலயத்தை ஆதரித்து வழிநடத்தலாம் என்று கூறுகிறது.

நான் வந்திருக்கும் போது பணஞ்சேர்க்குதல் இராதபடிக்கு, உங்களில் அவனவன் வாரத்தின் முதல்நாள்தோறும், தன்தன் வரவுக்குத் தக்கதாக எதையாகிலும் தன்னிடத்திலே சேர்த்து வைக்கக்கடவன். *|1|கொரிந்தியர்|16:2|*

அவனவன்விசனமாயுமல்ல, கட்டாயமாயுமல்ல, தன்மனதில் நியமித்தபடியேகொடுக்கக்கடவன்; உற்சாகமாய்க்க கொடுக்கிறவனிடத்தில் தேவன் பிரியமாயிருக்கிறார்.
*|2|கொரிந்தியர்|9:7|*

இதைதொடர்ந்து, அப்போஸ்தலர் 5:1-20 வசனங்களில் அனனியா என்ற பெயர் கொண்ட மனிதனும் அவனுடைய மனைவி சப்பீராளும் தங்கள் காணியாட்சியை விற்று, அதன் கிரயத்திலே ஒரு பங்கை வஞ்சித்து வைத்து, ஒரு பங்கைக் கொடுத்தார்கள். ஆலயத்திற்குரிய பங்கை ஏமாற்றியதை அப்போஸ்தலனாகிய பேதுரு கேட்ட போது கீழே விழுந்து ஜீவனை விட்டதைப்பற்றி குறிப்பிடப்பட்டுள்ளது.

மேற்கோள்கள்
-----------

1. ↑  David F. Burg (2004). *A World History of Tax Rebellions*. பக். viii. .
2. ↑  "blueletterbible.org Strong's G586". *Blue Letter Bible*.

வெளி இணைப்புகள்
---------------

விக்கிமீடியா பொதுவகத்தில்,  
 ***பதின்மை வரி விதி***   
என்பதின் ஊடகங்கள் உள்ளன. 

* Theologian Russell Kelly on tithing
* Storehouse Tithing by Herb Evans
* Tithing குர்லியில்
* Q & A On Tithing By Russ Kelly
* Articles By New Testament Scholar Dr. David Croteau
* A brief history of tithes in England at the வந்தவழி இயந்திரம் (archive index)
* Do Christian Tithe?

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| தேசிய | 
* ஜெர்மனி
* Israel
* United States
* யப்பான்
* செக் குடியரசு

 |
| மற்றவை | 
* Historical Dictionary of Switzerland

 |
ஹூண்டாய் மோட்டார் இந்தியா லிமிடெட் ஓர் தென் கொரியாவின் ஹூண்டாய் மோட்டார் நிறுவன கிளை நிறுவனமாகும்.இந்நிறுவனத்தின் இந்திய வாகன உற்பத்தியின் பங்கு 2019 பிப்ரவரி நிலவரப்படி 16.2 சதவீதமாகும்.

  

ஹூண்டாய் மோட்டார் இந்தியா லிமிடெட் மே 6 1996ம் ஆண்டு இந்தியாவில் தொடங்கப்பட்ட வாகன உற்பத்தி நிறுவனமாகும். அக்காலகட்டத்தில் பெரும்பாலும் அறியப்படவில்லை.பதிற்றாண்டுகளுக்கு பின்னர் வெளிநாட்டு வாகனநிறுவனங்களின் வருகையால் மாபெரும் போட்டியாளராக தற்போது செயல்பட்டு வருகிறது.

வரலாறு
------

  

ஹூண்டாய் சான்றோ எனும் வாகனம் 1998ம் ஆண்டு செம்டம்பர் 22ம் நாள் அறிமுகப்படுத்தப்பட்டது.அதே காலகட்டத்தில் இந்நிறுவனம் நாட்டின் 2வது வாகன ஏற்றூமதியாளராக திகழ்ந்தது.தற்போது வரை 10க்கும் மேற்பட்ட வாகன மாதிரிகளை தயாரித்து சந்தை படுத்தியுள்ளது.

இந்தியா தவிர்த்து உலகம் முழுவதும் 87க்கும் மேலான நாடுகளுக்கு ஏற்றுமதியாகிறது

உற்பத்தி
--------

  

தமிழ்நாட்டில் இந்நிறுவனம் சென்னைஅருகே இருங்காட்டுக்கோட்டை மற்றும் திருப்பெரும்புதூர் ஆகிய பகுதிகளில் அமைத்துள்ள ஆலைகளில் ஆண்டிற்கு 7.5 லட்சம் வாகனங்களை உற்பத்தி திறன் வாய்ந்தவையாகும்.

  

  


1. ↑  "Hyundai India Crosses 8 Million Cars Production Milestone". 2018-06-12 அன்று மூலம் பரணிடப்பட்டது. 2019-10-24 அன்று பார்க்கப்பட்டது.
**பெருக்கஞ்சீலா** (*Sphyraena forsteri*) என்பது பேர்சிஃபார்மீசு வரிசையைச் சேர்ந்த சீலா குடும்ப மீன் இனம் ஆகும். 
இதன் கண்கள் சற்று பெரியதாக உள்ளதால் பெருங்கண்சீலா என அழைக்கப்பட்டு, அது பெருக்கஞ்சீலா என மருவியதாக கூறப்படுகிறது.

உருவவியல்
---------

இவை 75 செ.மீ. வரை வளரக்கூடியன.  இதன் உடலானது சற்றே ஒருங்கிய குழாய் போன்று இருக்கும். வெள்ள நிறமான இந்த மீனின் முதுகில் நீளமான கறுப்புக் கோடு காணப்படும். இரண்டு முதுகுத் துடுப்புகள் தனித்தனியாக உண்டு. இதன் உடலில் வட்டவடிவ சிறிய செதில்கள் காணப்படும். இதன் கன்னத் துடுப்புக்கு அருகில் கறுப்பு நிறத் திட்டு காணப்படும். பிற சீலா மீன்களைப் போலவே இதன் அடித்தாடை மேல் தாடையைவிட சற்று நீண்டு இருக்கும்.

நடத்தை
------

பெருக்கஞ்சீலா பொதுவாக இரவில் முகுதியாக நடமாடும். இவை கூட்டமாக திரியக்கூடியன. இவை மீன் கணவாய், இறால் போன்றவற்றை இரையைகக் கொள்ளும்.

பரவல்
-----

இவை தென்கிழக்கு ஆசியா, மார்க்கெசசுத் தீவுகள், சொசைட்டி தீவுகள், தெற்கு யப்பான் மற்றும் நியூ கலிடோனியாவிலிருந்து கிழக்கு ஆப்பிரிக்காவின் கடற்கரைகளில் காணப்படுகின்றன.

குறிப்புகள்
-----------

1. ↑  The Taxonomicon (en inglés)
2. 1 2  FishBase (en inglés)
**புளூட்டாக்** (Plutarch - கிபி 46 - கிபி 120) ஒரு கிரேக்க வரலாற்றாளரும், வாழ்க்கை வரலாற்றாசிரியரும், கட்டுரையாளரும் ஆவார். புளூட்டாக், பியோசியாவில் இருந்த கரணியா என்னும் நகரத்தைச் சேர்ந்த புகழ்பெற்ற குடும்பமொன்றில் பிறந்தார். இவ்விடம் டெல்பியில் இருந்து வடக்குத் திசையில் 20 மைல்கள் தொலைவில் உள்ளது.

இளமைக் காலம்
------------

பியோசியாவில் பிறந்த புளூட்டாக்கின் தந்தை பெயர் தெரிய வரவில்லை. எனினும் ஒன்றுவிட்டு ஒரு தலைமுறைகளில் ஒரே பெயர் இடும் கிரேக்கர்களின் வழக்கத்தை வைத்துப் பார்க்கும்போது அவரது பெயர் *நிக்கார்க்கஸ்* ஆக இருக்கலாம் எனக் கருதப்படுகின்றது. இவர் செல்வக் குடும்பத்தைச் சேர்ந்தவர். புளூட்டாக்கின் பாட்டனின் பெயர் *லாம்பிறைஸ் (Lamprias)* என புளூட்டாக்கின் *மோராலியா* என்னும் நூலில் தரப்பட்டுள்ளது. இவருக்கு எத்தனை பிள்ளைகள் என்பதும் தெளிவாகத் தெரியவில்லை. இவருடைய ஆக்கங்களில் ஆட்டோபுலுஸ், இரண்டாவது புளூட்டாக் என்னும் இரண்டு மகன்கள் பற்றி அடிக்கடி குறிப்பிடப்பட்டுள்ளது. இவ்விருவர் தவிர சோக்லாரஸ் (Soklarus) என்னும் ஒருவர் பற்றியும் குறிப்புக்கள் காணப்படுவதால் இவரும் புளூட்டாக்கின் மகனாக இருக்கலாம் எனக் கருதப்படுகிறது. புளூட்டாக்கின் மகள் எனக் கருதப்படக்கூடிய திமோக்சேனா (Timoxena) என்ற ஒரு பெண்ணின் பெயரும் இவரது எழுத்துக்களில் உள்ளது.

கிபி 66 ஆம் ஆண்டுக்கும் 67 ஆம் ஆண்டுக்கும் இடையில் புளூட்டாக் ஏதென்ஸ் அக்கடமியில் அம்மோனியஸ் என்பவரின் கீழ் கணிதத்தையும், மெய்யியலையும் கற்றார். இவருக்கு, சோசியஸ் செனேசியோ ( Soscius Senecio), ஃபண்டனஸ் போன்ற பல செல்வாக்குள்ள நண்பர்கள் இருந்தனர். இவர்கள் இருவரும் செனட்டர்கள். இவர் நடுநிலப் பகுதியில் பரவலாகப் பயணம் செய்துள்ளார். மைய கிரீஸ், ஸ்பார்ட்டா, கொறிந்த், பாட்ராஸ், சார்டெஸ், அலெக்சாந்திரியா, ரோம் ஆகிய இடங்களுக்கு இவர் சென்றுள்ளார்.

இவர் தனது வாழ்க்கையின் பெரும்பகுதியைக் கரணியாவிலேயே கழித்தார்.

படத்தொகுப்பு
------------

|  |  |
| --- | --- |
|  | விக்கிமேற்கோள் பகுதியில், இது தொடர்புடையவைகளைக் காண்க: ***புளூட்டார்க்*** |

* புளூட்டாக் பணிபுரிந்த கோயிலின் தற்போதைய சிதிலங்கள்புளூட்டாக் பணிபுரிந்த கோயிலின் தற்போதைய சிதிலங்கள்
* சொந்த ஊரில் புளூட்டாக்கின் சிலைசொந்த ஊரில் புளூட்டாக்கின் சிலை